รัฐมนตรีประจำสำนักนายกรัฐมนตรี ลงเรือตรวจความพร้อมเส้นทางเสด็จพระราชดำเนินเลียบพระนคร โดยขบวนพยุหยาตราทางชลมารค ก่อนถึงวันจริง 12 ธันวาคมนี้
รัฐมนตรีประจำสำนักนายกรัฐมนตรี ลงเรือตรวจความพร้อมเส้นทางเสด็จพระราชดำเนินเลียบพระนคร โดยขบวนพยุหยาตราทางชลมารค ก่อนถึงวันจริง 12 ธันวาคมนี้นายเทวัญ ลิปตพัลลภ รัฐมนตรีประจำสำนักนายกรัฐมนตรี พร้อมคณะและหน่วยงานที่เกี่ยวข้อง ลงเรือตรวจการตรวจเส้นทางเสด็จพระราชดำเนินเลียบพระนคร โดยขบวนพยุหยาตราทางชลมารค โดยลงเรือที่ท่าเรือวัดราชาธิวาส ไปจนถึงจุดกลับเรือบริเวณท่าเตียน ก่อนกลับไปยังจุดเดิมรัฐมนตรีประจำสำนักนายกรัฐมนตรี กล่าวว่า หลังตรวจความเรียบร้อยพบว่าสถานที่ที่กรุงเทพมหานครประดับตกแต่งและปรับปรุงภูมิทัศน์ไว้รองรับประชาชนที่จะเดินทางมาเฝ้ารับเสด็จ เสียหายไปร้อยละ 30 จากสภาพอากาศ ลม และฝน จึงได้มอบหมายให้เร่งซ่อมแซมและจัดเตรียมพื้นที่ให้แล้วเสร็จภายในวันที่ 7 ธันวาคมนี้ ซึ่งเป็นวันซ้อมขบวนเรือเหมือนจริง โดยพลเอก ประยุทธ์ จันทร์โอชา นายกรัฐมนตรี และคณะรัฐมนตรี รวมถึงผู้ร่วมพิธีจะเข้าร่วมการซ้อมดังกล่าวด้วย รัฐมนตรีประจำสำนักนายกรัฐมนตรี กล่าวด้วยว่า ขอความร่วมมือร้านค้า อาคารบ้านเรือน สำนักงานที่ตั้งอยู่ริมแม่น้ำเจ้าพระยาตามเส้นทางเสด็จพระราชดำเนินตั้งแต่ท่าวาสุกรีไปจนถึงท่าราชวรดิฐ ร่วมประดับตกแต่อาคาร ประดับธง ให้สวยงาม พร้อมทั้งเชิญชวนประชาชนสวมใส่เสื้อสีเหลือง เฝ้าฯ รับเสด็จพระบาทสมเด็จพระเจ้าอยู่หัว ในการเสด็จพระราชดำเนินเลียบพระนคร โดยขบวนพยุหยาตราทางชลมารค ตลอดริม 2 ฝั่งแม่น้ำเจ้าพระยา เพื่อแสดงออกถึงความจงรักภักดี